புவியியல் ஆள்கூற்று முறை
[[படிமம்:WorldMapLongLat-eq-circles-tropics-non.png|thumb|440px|[[அகலாங்கு]] மற்றும் [[நெட்டாங்கு]]களை காட்டும் [[புவி]]யின் வரைப்படம்]]
 
 '''புவியியல் ஆள்கூற்று முறை''' (''Geographic coordinate system'') என்பது [[புவி]]யின் மீதுள்ள எந்தவொரு இடத்தையும் [[கோள ஆள்கூற்று முறை]]யின் இரண்டு ஆள்கூறுகளைப் பயன்படுத்தி வெளிப்படுத்தும் ஒரு முறையாகும். இதன் போது புவியின் சுழற்சி அச்சை மையமாக கொண்டு ஆள்கூறுகள் கணிக்கப்படுகின்றன. கிரேக்க சிந்தனையாளரான [[தொலெமி]] பாபிலோனியர்களிடமிருந்து பெறப்பட்ட தகவல்களைக் கொண்டு வட்டமொன்றை 360 பகுதி([[பாகை (அலகு)|பாகை]])களாகப் பிரித்தார்.
 
 * [[அகலாங்கு]] (நிலநேர்க்கோடு) என்பது எந்தவொரு புள்ளிக்கும் நடுக்கோட்டுக்கும் இடையேயான கோணமாகும். ஒன்றுக்கொன்று சமதொலைவான கற்பனை அகலாங்கு கோடுகள் பூமியின் மேற்பரப்பில் [[சிறு வட்டம்|சிறு வட்டங்களை]] அமைக்கின்றன. [[நிலநடுக்கோடு]] 0 பாகை அகலாங்காகும். இது ஒரு [[பெரு வட்டம்|பெருவட்டத்தை]] அமைக்கிறது. புவி முனைகள் 90 பாகை அகலாங்குகளாகும் (வட முனை 90° N, தென் முனை 90° S).
 * [[நெட்டாங்கு]] (நிலநிரைக்கோடு) என்பது ஒரு புள்ளி ஏதாவது ஒரு புள்ளியிலிருந்து கிழக்காகவோ மேற்காகவோ ஆக்கும் கோணமாகும்: ஐக்கிய இராச்சியத்தின் கிறின்விச் நகரூடாக செல்லும் வட தெற்கான் கோடு 0 பாகையாகக் கொள்ளப்படுகிறது. அகலாங்குகளை போலல்லாது நெட்டாங்குகள் எல்லாமே பெரு வட்டங்களாகும். இக்கோடுகள் யாவும் வட மற்றும் தென்முனைகளில் இணைகின்றன.
 
 இவ்விரு ஆள்கூறுகளை கையாள்வதன் மூலம் புவி மேற்பரப்பின் எந்தவொரு புள்ளியையும் அடையாளப்படுத்தலாம்.
 
 எடுத்துக்காட்டாக, [[சென்னை]] மாநகரானது அகலாங்கு 13.09° வடக்கு, மற்றும் 80.27° கிழக்கு ஆள்கூறுகளை கொண்டுள்ளது. இதன் கருத்து, புவி மையத்திலிருந்து 13.09° வடக்காகவும்,80.27° கிழக்காகவும் வரையப்படும் ஒரு கற்பனைக் காவியானது சென்னை மாநகரூடாக செல்லும் என்பதாகும்.
 
 பாகையானது பொதுவாக, கலை ( ′ ) விகலை ( ″ ) என பிரிக்கப்படுகின்றது. அகலாங்கு மற்றும் நெட்டாங்கு என்பவற்றை குறிக்க இவை பல முறைகளில் பயன்படுத்தப்படுகின்றன. பொதுவாக அகலாங்கு முதலில் கூறப்படுவது வழக்கமாகும்.
 
 * '''DM''' பாகை:கலை (49:30.0-123:30.0)
 * '''DMS''' பாகை:கலை:விகலை (49:30:00-123:30:00)
 * '''DD''' தசம பாகை (49.5000-123.5000), பொதுவாக 4 தசமதானங்களுக்கு.
 
 அகலாங்கு மற்றும் நெட்டாங்கு என்பவற்றை கணிப்பிட பயன்படுத்தப்படும் முறைக்கேற்ப ([[w:en:Geodetic system|Geodetic system]] அல்லது [[w:en:datum|datum]] அல்லது [[w:en:WGS84|WGS84]]) ஒரு புள்ளியின் அகலாங்கு மற்றும் நெட்டாங்கு என்பன வேறுபடும். இது இம்முறைகள் பயன்படுத்தும் ஆதாரப்புள்ளியை பொருத்ததாகும்
 
 == புவிநிலை ஆள்கூறுகள் ==
 புவிநிலை செயற்கைக்கோள்கள் (உ+ம் தொலைக்காட்சி செயற்கைகோள்கள் ) நிலநடுக்கோட்டுக்கு மேலாக காணப்படுகின்றன. ஆகவே, அவற்றின் நிலையம் நெட்டாங்குகள் மூலமாக வெளிப்படுத்தப்படுகின்றது. அவற்றின் அகலாங்கு மாறுவதில்லை அஃது எப்போதும் பூச்சியமாகும்.
 
 == மூன்றாவது பரிமாணம்: உயரம், ஆழம் ==
 புவி மேற்பரப்பிலுள்ள ஒரு புள்ளியை முற்றாக வரையறுத்து நிலையப்படுத்த உயரமும் தேவைப்படுகிறது. ஒரு புள்ளியின் உயரமானது ஒரு ஆதார தளத்துக்குச் சார்பாக அதிலிருந்து &quot;செங்குத்தாக&quot; அளக்கப்படுகிறது. புவியின் மையத்திலிருந்து உயரத்தை குறிப்பிட முடியுமாயினும், [[கடல் மட்டம்]] பொதுவாக பயன்பாட்டில் உள்ளது. புவியின் ஆழமான அல்லது விண்வெளியில் உள்ள புள்ளிகளைக் குறிக்க மட்டுமே புவி மையத்திலிருந்து அளக்கப்பட்ட தொலைவு பயன்படுத்தப்படுகிறது.
 
 == உசாத்துணைகள் ==
 
 * எசுடிரோ இன்ஃபோ, ஆக்கம் சேசன் அரிசு, மேலும் பார்க்க [http://edu.kde.org/kstars/index.phtml] {{Webarchive|url=https://web.archive.org/web/20080517043629/http://edu.kde.org/kstars/index.phtml |date=2008-05-17 }}''
 
 == வெளியிணைப்புகள் ==
 * [http://www.paddles.com/users/wildcamp/coordexp.html ஆள்கூறு முறைகள்] {{Webarchive|url=https://web.archive.org/web/20060721111115/http://www.paddles.com/users/wildcamp/coordexp.html |date=2006-07-21 }}
 * [http://math.rice.edu/~lanius/pres/map/mapcoo.html கணித தலைப்புகள்-ஆள்கூறு முறைகள்] {{Webarchive|url=https://web.archive.org/web/20100324100727/http://math.rice.edu/~lanius/pres/map/mapcoo.html |date=2010-03-24 }}
 * [https://www.cia.gov/library/publications/the-world-factbook/index.html நாடுகளின் புவியியல் ஆள்கூறுகல் (சி.ஐ.ஏ. உலக உண்மைகள்)] {{Webarchive|url=https://web.archive.org/web/20171107142508/https://www.cia.gov/library/publications/the-world-factbook/index.html |date=2017-11-07 }}
 
 [[பகுப்பு:புவியியல் தொழில்நுட்பம்]]